b'\n_START_ARTICLE_\nBenkpress\n_START_SECTION_\nUtf\xc3\xb8relse\n_START_PARAGRAPH_\nUtgangsposisjon: Ut\xc3\xb8veren ligger p\xc3\xa5 ryggen p\xc3\xa5 en benk med stativ til vektstangen. _NEWLINE_Ut\xc3\xb8veren griper stangen noe bredere enn skulderbredde og l\xc3\xb8fter den opp p\xc3\xa5 strake armer. Herfra starter selve l\xc3\xb8ftet: Ut\xc3\xb8veren senker stangen kontrollert ned mot brystkassens \xc3\xb8verste del og skyver den opp igjen til strake armer. Treningens m\xc3\xa5l avgj\xc3\xb8r om stangen senkes til ber\xc3\xb8ring eller ikke. Det samme gjelder l\xc3\xb8fterytme.\n_START_SECTION_\nTreningseffekt\n_START_PARAGRAPH_\n\xc3\x98velsen er egnet til b\xc3\xa5de maksimal styrketrening (1RM), submaksimal eksplosiv styrketrening, trening for maksimal muskelvekst (kroppsbygging), og for muskul\xc3\xa6r utholdenhet.\n_START_SECTION_\nKonkurranser\n_START_PARAGRAPH_\nBenkpress inng\xc3\xa5r som en av tre \xc3\xb8velser i idretten styrkel\xc3\xb8ft, sammen med kneb\xc3\xb8y og markl\xc3\xb8ft. I styrkel\xc3\xb8ft m\xc3\xa5 det v\xc3\xa6re en markert stopp p\xc3\xa5 brystet, og f\xc3\xb8tter og hoften skal v\xc3\xa6re i kontakt med henholdsvis gulv og benk under hele l\xc3\xb8ftet._NEWLINE_Det arrangeres ogs\xc3\xa5 egne konkurranser og mesterskap innenfor \xc3\xb8velsen benkpress. Det er Norges Styrkel\xc3\xb8ftforbund som arrangerer ogs\xc3\xa5 disse. Jevnt over er de beste styrkel\xc3\xb8fterne som ogs\xc3\xa5 dominerer her. Ut\xc3\xb8vere som av en ulike grunner ikke kan trene kneb\xc3\xb8y og markl\xc3\xb8ft, har mulighet til \xc3\xa5 konkurrere i styrkel\xc3\xb8ft gjennom denne ordningen.'